Hispanicus

[thumb|Varii homines Hispanici: [Caesar Chávez, Theodorus Cruz, David Farragut, Sonia Sotomayor, Franklinius Chang Díaz, Susana Martínez, Alexander Rodríguez, Hilda Solis, Romana Acosta Bañuelos, Gloria Estefan, Raquel Welch, Marcus Rubio.]]
***Hispanicus*** (Hispanice *hispano, hispánico* ; Gallaice *hispánico* ; Vasconice *hispaniar* ; Catalanice *hispà*) est ethnonymum hominum eiusdem hereditatis culturalis qui lingua Hispanica utuntur, secundum nonnullas definitiones, hominum Hispaniae Romanae antiquae, Paeninsula Ibericam, civitates hodiernas Hispaniam, Portugalliam, Andorram, et Gibraltariam Territorium Transmarinum Britannicum fere amplectens.
[thumb|upright=0.8|left|[Stela familiae Celtarum, *hispanorum* ex Gallaecia: "Apana · Ambo/lli · f(ilia) · Celtica / Supertam(arica) · / [j] Miobri · /an(norum) · XXV · h(ic) · s(ita) · e(st) · /Apanus · fr(ater) · f(aciendum)· c(uravit)."]]
[thumb|upright=1|[Pictura generis *casta* ex coloniis Hispanicis, circa 1760.]]

*Hispanicus* nomen adiectivum gentes, civitates, et culturas quibus est coniunctio historica cum Hispania late attingit. Vocabulum usitate ad civitates olim ab Hispania rite rectas adhibetur, praecipue civitates Americae Latinae in quibus Hispania colonias deduxit. Dici potest vocabulum ad omnes culturas vel civitates ubi homines plerumque Hispanica lingua utuntur adhibere, quia historicae verbi origines ad regionem Ibericam certe pertinent. Praeterea, parum rectum est nationem vel culturam singulo vocabulo appellare, sicut *Hispanicus,* quia ethnicitas, mores, traditiones, et genera artis (musica, litterae, vestitus, architectura, ars coquinaria, et cetera) inter se magnopere variare possunt, secundum civitatem et adeo regionem civitatis. Lingua et cultura Hispanica sunt praecipua cultura.

*Hispanus* fuit nomen Latinum ulli homini ex Hispania orto datum, Roma dominante. Hispano-Romani fuerunt homines ex multis
tribubus variis. Inter notissimos antiquitatis Hispanos fuerunt Seneca maior et minor, Lucanus, Martialis, Prudentius, Theodosius I, Magnus Maximus, et Maximus Hispanicus.

*Hispania* fuit nomen Romanum omnis territorii Paeninsulae Ibericae. Quod primum in duas provincias dividebatur: Hispaniam Citeriorem et Ulteriorem. Anno 27 a.C.n., Hispania Ulterior divisa est in duas provincias novas, Hispaniam Baeticam et Hispaniam Lusitaniam, cum Hispania Citerior Hispania Tarraconensis denuo nominata est.

Ante matrimonium Reginae Isabellae I Castellae et Legionis et Regis Ferdinandi II Aragoniae anno 1469, quattuor Christiana Paeninsulae Ibericae regna—scilicet Regnum Portugallia, Corona Aragonum, Corona Castiliae, et Regnum Navarrense—una appellabantur Hispaniae (verbum plurale). Haec renovatio prisci nominis Romani in Comitatu Provinciae ut videtur Medio Aevo orta est, primum in manuscriptis saeculo undecimo exeunte descripta. In Concilio Constantiae, haec regna quattuor unum suffragium partiverunt.

## Civitates et regiones ubi homines Hispanica lingua utuntur 
[thumb|[Hispanophonus|Mundus Hispanoloquens]]

Hodie, Hispanica lingua est una ex linguis frequentissime in usu per orbem terrarum. Tempore Imperii Hispanici, a 1492 ad 1898, multi homines ab Hispania ad terras victas migrabant, secum linguam et culturam Castilianam afferentes, et hac in ratione, quae nonnulla saecula durabat, imperium globale creaverunt, cui multitudo diversa erat.

Miscegenatio gentium in coloniis ad novos populos gignendos contulit, praecipue *mestizo* et *mulatto* in multis civitatibus appellatos. Hispanicis cultura per typum Europaeum est, sed vestigia genetica ferunt multarum gentium ex reliqua Europa, Levante, Mediterraneisque Africae Septentrionalis regionibus. Civitates Hispanicae, Hispania non exclusa, a gentibus ex genere non Hispanico gradibus late variantibus habitantur.

[thumb|upright=0.8|[Michael de Cervantes Saavedra.]]

* Lingua Hispanica
** Hispanophonicus
** Linguae Hispaniae
** Lingua Hispanica in Americis
** Lingua Hispanica in Civitatibus Foederatis
* Americani Latini
* Indi Americani
** Azteci
** Civilizatio Inca
** Cultura Maya
** Maya
* Lusitaniani
* Panhispanismus
** Hispanismus
** Vexillum Hominum Hispanicorum
** Hispanophobia
* Unio Latina

## Notae 
## Bibliographia 
* De la Garza, Rodolfo O., et Louis Desipio. 1996. *Ethnic Ironies: Latino Politics in the 1992 Elections.*
* Maura, Juan Francisco. 2011. Caballeros y rufianes andantes en la costa atlántica de los Estados Unidos: Lucas Vázquez de Ayllón y Alvar Núñez Cabeza. *Revista Canadiense de Estudios Hispánicos* 35(2):305-328.
* Price, M., et C. Cooper. Competing Visions, Shifting Boundaries: The Construction of Latin America as a World Region.
* Stavans, Ilan, et Iván Jaksic. 2011. *What Is la Hispanidad? A Conversation.* Austin: University of Texas Press. ISBN 978-0-292-71938-5, ISBN 978-0-292-72561-4 (charta).

## Nexus externi 
* Montalban-Anderssen, Romero Anton. What is a Hispanic? Racist vs. Legal Definition, www.fileden.com

Categoria:America Latina
Categoria:Gentes Americae
Categoria:Gentes Europae
Categoria:Hispania